Z A P I S N I K

47. sjednice Vijeća Mjesnog odbora Studentski grad, održane 8. travnja 2025.
u prostorijama Mjesnog odbora Studentski grad, Ulica Vile Velebita 1a,
s početkom u 18,40 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. DEAN MATOVIĆ
1. PETAR DUČKIĆ
1. VJEKOSLAV MADUNIĆ
1. DRAŠKO ŠRAGALJ
1. ZORAN PRERADOVIĆ

Predsjedava: Renata Hofer, predsjednica Vijeća.

Zapisnik vodi: Josip Jularić.

Predsjednica utvrđuje da je prisutno 8 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 46. sjednice, održane 18. ožujka 2025. godine. Vijeće jednoglasno prihvaća tekst zapisnika, bez izmjena.

Predsjednica predlaže dopunu dnevnog reda:
1. Prijedlog lokacija za postavljanje prometnih ogledala – donošenje zaključka.
Na prijedlog predsjednice, Vijeće jednoglasno utvrđuje
DNEVNI RED:

1. [bookmark: _Hlk193702449]Prijedlog Centra za autizam za postavljanje parkirne rampe na prilazu školi – donošenje zaključka;
2. Prijedlog građana za obnovu postojeće i označavanje nove horizontalne signalizacije – donošenje zaključka;
3. Prijedlog građana za postavljanje dodatnih klupa na dječjem igralištu u Lovrakovoj ulici – donošenje zaključka;
4. Prijedlog građana za skidanje plakata i oglasa sa stupova javne rasvjete – donošenje zaključka;
5. Prijedlog lokacija za postavljanje prometnih ogledala – donošenje zaključka;
6. Pitanja, prijedlozi i obavijesti.




Ad. 1) Prijedlog Centra za autizam za postavljanje parkirne rampe na prilazu školi

Nakon provedene rasprave, Vijeće jednoglasno donosi

ZAKLJUČAK
o prijedlogu za postavljanje parkirne rampe na prilazu Centru za autizam 

I. Razmotren je prijedlog ravnatelja Centra za autizam o postavljanju parkirne rampe za prilazu Centru.
II. Predlaže se hitno postavljanje parkirne rampe kojom će moći upravljati djelatnici Centra za autizam, s obzirom na nepropisno parkiranje i zaustavljanje koje ugrožava korisnike Centra. Rampu je potrebno postaviti na adresi Ulica Vile Velebita 15a, gdje se nalazi službeni ulaz u Centar za autizam.


Ad. 2) Prijedlog građana za obnovu postojeće i označavanje nove horizontalne signalizacije

Nakon provedene rasprave, Vijeće jednoglasno donosi 

ZAKLJUČAK
o prijedlogu za obnovu postojeće i označavanje nove horizontalne signalizacije 

I. Razmotren je prijedlog za obnovu postojeće i označavanje nove horizontalne signalizacije u Ulici Milovana Gavazzija, kod kućnih brojeva 5, 7 i 9.
II. Ispred sva tri ulaza je potrebno iscrtati horizontalnu oznaku za zabranu parkiranja ispred samih ulaza s obzirom da su trenutno rješenje gume napunjene betonom. 
III. Potrebno je obnoviti postojeće oznake parkirnih mjesta. 


Ad. 3) Prijedlog građana za postavljanje dodatnih klupa na dječjem igralištu u Lovrakovoj ulici

Nakon provedene rasprave, Vijeće jednoglasno donosi 
ZAKLJUČAK
o prijedlogu za postavljanje dodatnih klupa na dječjem igralištu u Lovrakovoj ulici

I. Razmotren je prijedlog građana o postavljanju dodatnih klupa u ograđenom dječjem igralištu u Lovrakovoj ulici, na južnoj strani u hladu, zbog velikog broja djece i roditelja koji koriste dječje igralište.
II. Novom sazivu Vijeća Mjesnog odbora Studentski grad bit će proslijeđen zahtjev građana da se o njemu raspravlja na sjednici Vijeća u novom sazivu i da se o istom donese zaključak, obzirom da se trenutni sazivi vijeća raspuštaju s 11. travnja 2025. godine, a Vijeće Gradske četvrti Gornja Dubrava neće imati više sjednica.



Ad. 4) Prijedlog građana za skidanje plakata i oglasa sa stupova javne rasvjete

Nakon provedene rasprave, Vijeće jednoglasno donosi

ZAKLJUČAK
o prijedlogu za skidanje plakata i oglasa sa stupova javne rasvjete

I. Razmotren je prijedlog građana da se skinu plakati i oglasi sa stupova javne rasvjete.
II. Predlaže se da nadležni gradski ured naredi skidanje plakata i oglasa sa stupova javne rasvjete oko tržnice u Koledinečkoj ulici, Dankovečkoj ulici, Ulici Milovana Gavazzija i Međuričkoj ulici. 


Ad. 5) Prijedlog lokacija za postavljanje prometnih ogledala

Nakon provedene rasprave, Vijeće jednoglasno donosi

ZAKLJUČAK
o prijedlogu za postavljanje prometnih ogledala

I. Predlaže se postavljanje prometnog ogledala u Ulici Zvonimira Ljevakovića 38, s obzirom da novopostavljeni boks za kontejnere smanjuje preglednost prilikom izlaska s parkirališta iza zgrade.
II. Predlaže se postavljanje prometnog ogledala na raskrižju Novoselske ulice i Ulice Milovana Gavazzija.
III. Predlaže se postavljanje prometnog ogledala na raskrižju XI. Novoselskog odvojka i ulice Klin.


Ad. 6) Pitanja, prijedlozi i obavijesti

Nije bilo pitanja ni obavijesti.

Završeno u 19,00 sati.

KLASA: 024-08/25-003/866
URBROJ: 251-13-11-6/007-25-2
U Zagrebu, 8. travnja 2025.

Zapisnik sastavila: Josip Jularić
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer


Napomena:
[bookmark: _GoBack]Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Studentski grad te stoga Vijeće nije prihvatilo Zapisnik 47. sjednice.
